CELEX: 62019TN0249
Language: fi
Date: 2019-04-12 00:00:00
Title: asia T-249/19: Kanne 12.4.2019 — Karpeta-Kovalyova v. komissio

3.6.2019   
            
            
               FI
            
            
               Euroopan unionin virallinen lehti
            
            
               C 187/87
            
         
      Kanne 12.4.2019 — Karpeta-Kovalyova v. komissio
      (asia T-249/19)
      (2019/C 187/94)
      Oikeudenkäyntikieli:englanti
      
         Asianosaiset
      
      
         Kantaja: Marina Karpeta-Kovalyova (Woluwe-Saint-Pierre, Belgia) (edustaja: asianajaja S. Pappas)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan molemmat riidanalaiset päätökset siten, että Euroopan komissio arvioi uudelleen kantajan aseman ja myöntää hänelle ulkomaankorvauksen, päivärahat, asettautumiskorvauksen, matkakulujen korvauksen palvelukseen tulon yhteydessä ja muuttokulukorvauksen
               
            
                  —
               
               
                  velvoittamaan vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut tässä oikeudenkäynnissä
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu henkilöstösääntöjen liitteessä XII olevan 4 artiklan 1 kohdan a alakohdan virheelliseen tulkintaan vakituisen asuinpaikan määritelmän osalta, koska riidanalaisissa päätöksissä jätetään ottamatta huomioon kantajan puolison diplomaattiasema, joka käsittää suurimman osan kuusi kuukautta ennen kantajan palvelukseen tuloa päättyneestä kriittisestä viiden vuoden jaksosta ja koska niissä otettiin huomioon väliaikaiset sopimukset, jotka kantaja oli tehnyt sen takia, että hänen perheensä palasi takaisin heidän kotimaahansa,
               
            
                  2)
               
               
                  Toinen kanneperuste, joka perustuu riidanalaisissa päätöksissä tehtyihin ilmeisiin arviointivirheisiin, koska niissä ei oteta vahvistamattomien väitteiden perusteella huomioon tosiseikkoja, jotka osoittavat kiistatta ja ilman, että asiasta olisi epäilyjä, koko talouden siirtymisen Brysselistä takaisin kantajan kotimaahan.